

REPUBLIKA HRVATSKA **NACRT**

ISTARSKA ŽUPANIJA

**OPĆINA SVETA NEDELJA**

**Općinsko vijeće**

KLASA: \_\_\_\_\_\_\_\_\_\_\_\_\_\_\_\_

URBROJ: \_\_\_\_\_\_\_\_\_\_\_\_\_\_

Nedešćina, \_\_\_\_\_\_\_\_\_\_\_\_\_

Na temelju članka 104. stavka 1. i stavka 4. Zakona o komunalnom gospodarstvu ("Narodne novine", broj 68/18, 110/18 – Odluka USRH i 32/20) te članka 33. Statuta Općine Sveta Nedelja („Službene novine Općine Sveta Nedelja“, broj 11/18. i 3/21) Općinsko vijeće Općine Sveta Nedelja na sjednici održanoj dana \_\_\_\_\_\_\_\_\_\_\_\_\_ 2021. godine donijelo je

**O D L U K U**

**o izmjenama i dopuni Odluke o komunalnom redu**

**Članak 1.**

U Odluci o komunalnom redu („Službene novine Općine Sveta Nedelja“, broj 13/19) u članku 4. iza stavka 1. dodaje se novi stavak 2. koji glasi:

„(2) Na svim površinama javne namjene potrebno je posebno voditi računa o osiguravanju mogućnosti korištenja istih na način koji omogućava kretanje osoba s posebnim potrebama.“.

Dosadašnji stavci od 2. do 6. postaju stavci od 3. do 7.

U dosadašnjem stavku 6. koji postaje stavak 7. brojka „5.“ zamjenjuje se brojkom „6.“.

**Članak 2.**

Ova Odluka stupa na snagu osmoga dana od dana objave u „Službenim novinama Općine Sveta Nedelja“.

**Predsjednik**

**Općinskog vijeća**

**Nenad Radičanin**

**O b r a z l o ž e n j e**

Općinsko vijeće Općine Sveta Nedelja na sjednici održanoj dana 3. listopada 2019. godine donijelo je Odluku o komunalnom redu te je ista objavljena u “Službenim novinama Općine Sveta Nedelja”, u broju 13 od 4. listopada 2019. godine.

Odnosnom odlukom propisan je komunalni red na području općine Sveta Nedelja i mjere za njegovo provođenje, sve sukladno odredbi članka 104. stavku 1. i stavku 3. Zakona o komunalnom gospodarstvu.

Međutim, odredbom članka 104. stavkom 4. Zakona o komunalnom gospodarstvu propisano je da se odlukom o komunalnom redu mora osigurati mogućnost korištenja površina javne namjene na način koji omogućava kretanje osoba s posebnim potrebama, pa se upravo stoga, ovim Nacrtom Odluke predlaže važeću Odluku o komunalnom redu dopuniti na način kako je to predloženo u članku 1. Nacrta ove Odluke.

Isto je preporuka i Državnog ureda za reviziju, Područnog ureda Pazin koji je nedavno obavljao reviziju učinkovitosti upravljanja komunalnom infrastrukturom u jedinicama lokalne samouprave u Istarskoj županiji.

Osobe s posebnim potrebama dio su našeg društva, naše zajednice i upravo je zato svaka lokalna zajednica dužna stvarati uvjete za njihov što samostalniji i kvalitetniji život.

Samostalnost i kvaliteta života osoba s posebnim potrebama ovisi, pored ostalog, i o prilagođenosti javnih ustanova i javnih dobara potrebama takvih osoba, a sve da bi se iste njima mogle koristiti. Dostupnost sadržaja i smanjivanje fizičkih barijera daje osobama s posebnim potrebama osjećaj ravnopravnosti u društvu i zajednici.

Da bi se omogućilo javnosti da se uključi u postupak donošenja Odluke o izmjeni i dopunama Odluke o komunalnom redu, o Nacrtu ove Odluke provest će internetsko savjetovanje s javnošću u trajanju od 30 dana.

Nacrt Odluke o izmjeni i dopunama Odluke o komunalnom redu javno će se objaviti na službenoj internetskoj stranici Općine Sveta Nedelja te će se time omogućiti javnosti da za vrijeme trajanja internetskog savjetovanja dostavi svoje prijedloge, primjedbe i mišljenja na Nacrt ove Odluke.

**Jedinstveni upravni odjel**